బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Episode 12 Highlights: బిగ్ బాస్ టుడే: రేయ్ అలీ.. ఛీ! నువ్ తినేది అన్నమేనా?: రెచ్చిపోయిన తమన్నా
బిగ్ బాస్ సీజన్‌లో రెండో వారం రంజుగా సాగుతోంది. గొడవలు, గోలలు, ఇంట్రస్టింగ్ టాస్క్‌లతో హోరా హోరీగా టైటిల్ కోసం పోటీపడుతున్నారు కంటెస్టెంట్స్..
Samayam Telugu | Updated:
Aug 2, 2019, 11:44AM IST
Episode 12 Highlights: బిగ్ బాస్ టుడే: రేయ్ అలీ.. ఛీ! నువ్ తినేది అన్నమేనా?: రె...
బిగ్ బాస్ సీజన్ 3 పదకొండు ఎపిసోడ్‌‌లను ముగించుకుని గురువారం నాడు పన్నెండో ఎపిసోడ్‌కి ఎంటర్ అయ్యింది. లగ్జరీ బడ్జెట్ టాస్క్‌ని సాధించిన కంటెస్టెంట్స్ ఒకవైపు ఆనందంలో ఉంటే.. జైలు పాలైన వరుణ్ సందేశ్.. తమన్నాలు విషాదంలో ఉన్నారు. రంజుగా మారిన నేటి (ఆగష్టు 1) ఎపిసోడ్ హైలైట్స్ ఏంటో చూద్దాం.
తన బిహేవియర్ బాలేకపోవడంతో రియలైజ్ అయ్యి తనకు తానుగా జైలుకు వెళ్లాడని హిమజ.. శివజ్యోతితో మాట్లాడుతుండగా.. వితికాకు కోపం వచ్చింది. తన భర్త బిహేవియర్ బాలేదని నువ్ ఎలా అంటావు అని హిమజతో వాదనకు దిగింది. అనంతరం నిన్ను హిమజ ఇలా అంటుంది అంటూ భర్తకు విషయాన్ని చేరవేసింది వితికా. నువ్ వాళ్లతో డిస్కషన్ పెట్టకు సర్దిచెప్పారు.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
ఈ విషయంపై అలీ కల్పించుకుని హిమజతో వాదనకు దిగారు అలీ. తను తప్పుచేసి అక్కడకు వెళ్లలేదని నువ్ అలా మాట్లాడకూడదని హిమజకు చురకలేసే ప్రయత్నం చేశారు. అయితే అతన్ని ప్రయత్నాన్ని తిప్పికొట్టింది హిమజ. నువ్ నన్ను కావాలంటే ఎలిమినేట్ చేసుకోకాని.. రాంగ్‌గా కన్ వే చేయకు అంది హిమజ. మధ్యలో పునర్నవి.. వితికాకు వంతపాడటంతో నువ్ నీ పనిచూసుకో.. నువ్ ఎందుకు ఇన్వాల్వ్ అవుతావని ఫైర్ అయ్యింది హిమజ.
ఇక జైలులో ఉన్న తమన్నాను ఆసక్తికరమైన ప్రశ్న వేశాడు సింగర్ రాహుల్. మీ పేరెంట్స్ అంతా మామూలుగానే ఉంటారు కదా.. మీరు ఒక్కరే ఇలా ఎందుకయ్యారని అడిగితెలుసుకున్నారు. దీనికి చాలా సావధానముగా సమాధానం ఇచ్చింది తమన్నా.
చిన్నప్పటి నుండీ తనకు ఆడపిల్లలా ఉండటం ఇష్టం అని.. అమ్మ కూడా అమ్మలాగే రెడీ చేసేదని.. గౌనులు వేసుకుని అలంకరించుకునేదాన్ని అని చెప్పింది తమన్నా. అయితే తన బాడీ పూర్తిగా మార్చుకుని అమ్మాయిలా మారాలనుకున్నాను. అందుకు బయటకు వచ్చేసి ఆపరేషన్ చేయించుకుని ఇలా మారాను. చిన్నప్పుడు నన్ను నగ్మాలా ఉన్నానని అనేవారు అంటూ చెప్పుకొచ్చారు తమన్నా.
Read Also: బిగ్ బాస్ రేటింగ్‌లో ‘కింగ్’.. ఎన్టీఆర్, నాని రికార్డ్స్ బ్రేక్!
ఇక టాస్క్‌లో భాగంగా హౌస్ పవర్ కోసం ‘వజ్రం’ టాస్క్ ఇచ్చారు. దీని ప్రకారం గార్డెన్ ఏరియాలో వజ్రం ఉంటుందని.. హౌస్‌లో బజర్ మోగగానే మొదట వెళ్లి ఎవరు వజ్రాన్ని దక్కించుకుంటారో వాళ్లే హౌస్‌కి రాజు అవుతారని చెప్పడంతో.. వరుణ్ సందేశ్ అందరికంటే ముందు వెళ్లి వజ్రాన్ని దక్కించుకున్నారు.
ఇక రాజైన తరువాత తన భార్యతో గొడవ పడిన హిమజపై కక్ష తీర్చుకున్నాడు. తన బట్టలను ఉతకాలంటూ ఆదేశించాడు. వితికా దగ్గరుండి మరీ హిమజతో బట్టలు ఉతికించింది. టాస్క్‌లో భాగమే అనుకుని.. ఏమాత్రం ఫీల్ కాకుండా వరుణ్ బట్టలు ఉతికింది హిమజ.
అనంతరం.. హౌస్‌లో సెపరేట్ గ్యాంగ్‌ని మెయిన్‌టైన్ చేస్తున్న వరుణ్ తన వాళ్లను కాదని మహేష్, శ్రీముఖిలను కూడా బట్టలు మడత పెట్టాలని ఆర్డర్ వేశారు.
వరుణ్ తరువాత వజ్రాన్ని తగ్గించుకుని కిరీటం చేపట్టిన అలీ.. ఇంటి సభ్యులతో ఆటాడుకునే ప్రయత్నం చేశారు. ఆడవాళ్లు మగవాళ్లలాగ.. మగాళ్లు ఆడవాళ్లలాగ వేషాలు ఎంటర్‌టైన్ చేయాలని ఆదేశించడంతో బిగ్ బాస్ హౌస్‌ను జంబలకిడి పంబ హౌస్‌గా మార్చేశారు.
ముఖ్యంగా బాబా భాస్కర్ గౌను వేసుకుని.. బర్మా బజార్ బేబీ అంటూ అదరగొట్టేశారు. అయితే ఈ టాస్క్‌లో నేను పాల్గొన లేనని ముందే గేమ్ నుండి తప్పుకున్నారు జర్నలిస్ట్ జాఫర్.
అలీకి చుక్కలు చూపించిన తమన్నా..
కింగ్‌గా అందరిపై ఆధిపత్యం చెలాయిస్తున్న అలీ.. తమన్నాను సైతం వదలకపోవడంతో ఇది మంచిది కాదు.. ఆమె సోషల్ యాక్టివిస్ట్ అంటూ అడ్డుచెప్పారు జాఫర్. అప్పటి వరకూ సైలెంట్‌గా ఉన్న తమన్నా.. రెచ్చిపోయి అరేయ్ అలీ నీకు అసలు సిగ్గు, శరం ఏమైనా ఉందా? అంటూ అలీకి విశ్వరూపం చూపించింది.
అసలు నువ్ తినేది అన్నమేనా? నువ్ మనషేనా అంటూ చెలరేగిపోయింది. నీ ముందు వరుణ్ చేశారు.. ఇలాంటి పిచ్చి పిచ్చి వేషాలు చేయించాడా? అంటూ బండబూతులు తిట్టింది. హౌస్ మొత్తం ఆమెను అడ్డుకోవడానికి ప్రయత్నించినా శాంతించలేదు.
వీడికిలా బిగ్ బాస్ చెప్పాడు కదా అని నా క్యారెక్టర్ దిగజార్చుకోను. వీడి నెత్తిమీద కిరీటం పెట్టుకుంటే.. కోతికి కొబ్బరికాయ ఇచ్చినట్టు ఉంది. వీడు చేసేది సీరియల్స్ ఇక్కడేదో సూపర్ స్టార్‌లా ఫీల్ అయిపోతున్నాడు. గుర్తుపెట్టుకో అంటూ గట్టి వార్నింగ్ ఇచ్చింది తమన్నా.
కాస్త బాడీ ఉండి తెల్లగా ఉంటే హీరో అనుకుంటున్నావేమో.. నీకు అంత సీన్ లేదు. నువ్ హీరో అవ్వాలనుకున్నా కానివ్వరని తెలుసుకో. నిన్ను స్టార్ కాకుండా నేనే అడ్డుగా ఉంటా. నేను బిగ్ బాస్ హౌస్‌కి వచ్చేటప్పుడు విలన్ ఎవరా అని చూశా.. ఇప్పుడు నాకు అర్ధమైంది. అలీ గాడు విలన్ నేను హీరోయిన్. ఇక నుండి గేమ్ మొదలు అంటూ చెలరేగిపోయింది తమన్నా.
అయితే మధ్యలో శివజ్యోతి, రోహిణిలు నువ్ గేమ్ ఆడితే ఆడు లేదంటే లేదు అలా మాట్లాడటం పద్దతి కాదు అని సర్ధి చెప్పడానికి ట్రై చేసి మీరు ఎవరు నాకు చెప్పడానికి అంటూ ఫైర్ అయ్యింది తమన్నా.
కెప్టెన్ వార్‌లో ముగ్గురు.. తొలి కెప్టెన్ వరుణ్
పవర్ గేమ్ టాస్క్‌లో కిరీటం సాధించిన వరుణ్, అలీ, హిమజలను ఈవారం హౌస్ కెప్టెన్ పోటీదారులుగా ప్రకటించారు బిగ్ బాస్. దీంతో ఈ ముగ్గురిలో ఒకర్ని బిగ్ బాస్ హౌస్‌కి కెప్టెన్‌గా ఎన్నుకోవాలని ప్రకటించడంతో ముగ్గురూ కెప్టెన్ కోసం పోటీ పడ్డారు. అయితే వరుణ్, అలీల మధ్య గట్టిపోటీ జరగడంతో వరుణ్‌ వైపే ఎక్కువ మంది మొగ్గు చూపించారు. అయితే హిమజకు మాత్రం ఒక్క ఓటు కూడా రాకపోగా... ఆమె ఓటును సైతం వరుణ్‌కే వేసి వరుణ్‌ని కెప్టెన్‌ని చేసింది. దీంతో బిగ్ బాస్ సీజన్ 3లో హౌస్‌కి తొలి కెప్టెన్ అయ్యారు వరుణ్ సందేశ్.
మొత్తానికి నేటి ఎపిసోడ్‌ చాలా హాట్ హాట్‌గా నడిచింది. ముఖ్యంగా తమన్నా రంగంలోకి దిగితే వార్ వన్ సైడ్ అన్నట్టుగా నోటికి పనిచెప్పగా.. కెప్టెన్ రేస్‌లో గెలిచి తొలి కెప్టెన్ అయ్యారు వరుణ్. ఇక రేపటి ఎపిసోడ్ చాలా ఎమోషనల్‌గా ఉండబోతుందని ప్రోమో వదలారు. ఒక్కొక్కరూ తమ జీవితంలో జరిగిన భావోద్వేగ సంఘటనల్ని గుర్తు చేసుకుంటూ బిగ్ బాస్ హౌస్‌ని కన్నీటితో ముంచెత్తుతున్నారు. ఆ ఎమోషనల్ డ్రామా రేపటి ఎపిసోడ్‌లో చూద్దాం. కొనసాగుతూనే ఉంటాయి బిగ్ బాస్ అప్డేట్స్.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.